da fr da da ur pl da da da da en fr da da de sv da en da da da da da da da nl da da da de id da es pl da fr da en
"En lignelse om fællesskab" - Taizé
dansk عربي Бeлapyckaя бълrapckи català čeština Deutsch eλλnvιkά English Español eesti suomi français hrvatski magyar Indonesia italiano 日本語 한국어 lietuvių latviešu Nederlands norsk polski Português română pycckий slovenčina slovenščina cpпckи svenska Kiswahili ykpaïHcbka Tiếng Việt 中文
Search all   Search this section
Om Taizé: "En lignelse om fællesskab"
Billeder af bror Roger
Bror Alois, Taizés prior
"En lignelse om fællesskab"
I dag består fællesskabet i Taizé af over hundrede brødre, katolikker og med forskellig protestantisk baggrund, og de kommer fra mere end tredive lande. Fællesskabet er en "lignelse om fællesskab", som ønsker at udleve et tegn på forsoning mellem splittede kristne og mennesker.
Brødrene tager ikke imod gaver, heller ikke arv, men lever udelukkende af, hvad de tjener gennem deres arbejde. Hvis en af dem arver noget, gives det til de fattige.
Nogle af brødrene lever i fattige områder i verden, for at være vidner om fred hos de mennesker, som lider. Disse små grupper af brødre i Asien, Afrika og Sydamerika deler livsvilkår med menneskene omkring dem. De ønsker at være en kærlig tilstedeværelse for de meget fattige, gadebørn, fængslede, døende, og for dem der er sårede af ødelagte forhold, eller som er blevet efterladt.
Unge mennesker er i stadigt stigende antal kommet til Taizé gennem årene. De kommer fra alle kontinenter og tager del i de ugentlige møder. Skt. Andreas Søstrene (et 750-årigt, internationalt, katolsk søsterfællesskab) bor i nabolandsbyen. Søstrene er ansvarlige for en del af modtagelsen af gæster i Taizé. Polske Ursulinske søstre bor også i Taizé og hjælper.
Bror Roger døde den 16. august 2005, 90 år gammel, dræbt under aftenbønnen. Siden da har bror Alois, som bror Roger valgte som sin efterfølger for mange år siden, været fællesskabets prior.
Senest opdateret: 18. juli 2008
Mod en ny solidaritet
Copyright © Ateliers et Presses de Taizé
[ Top  |  Sitemap |  Forside]